Prokureur vas ná skietery op sitrusplaas | Maroela Media
Lt.kol. Moatshe Ngoepe, woordvoerder van die polisie, het gesê die prokureur is omstreeks 17:30 in Polokwane vasgetrek. Volgens Ngoepe sal die man na verwagting Vrydag in die plaaslike landdroshof verskyn op vier aanklagte van poging tot moord.
Maroela Media het vroeër berig die man, wat ook 'n direkteur van die Zebediela-sitrusplaas is, is deur die polisie gesoek nadat hy na bewering vier werkers op die plaas Donderdagoggend tydens 'n vergadering geskiet het. Konflik het tydens die vergadering ontstaan en toe die werkers oproerig raak, het die man na bewering 'n vuurwapen uitgepluk en lukraak op die werkers losgebrand.
Vier mense, onderskeidelik 32, 38, 50 en 52 jaar oud, is gewond van wie een se toestand ernstig is. Die man het onmiddellik ná die skietery in sy voertuig gespring en gevlug.
Ken die plaas …en nou is daar niks oor nie van dit ….nog n anc gemors !
Eerstens wil ek weet. Moes die boer maar wag tot die werkers hom anrand? Nou wil ek ook weet. Wys die berig niks? Wat ek meen is die volgende " DIE PLAASE WAS N REUSE SIETRUSPRODUSENT TOT DIE GRONDEISE PROSES" Wys jou net waarnatoe gaan ons mooi land.
Ek glo daars n baie goeie rede hkm daar geskiet was, miskien self verdediging.as hy hul wou dood skiet sou hy.